La catedràtica Belén Cardona s'incorpora a la Comissió General de Codificació del Ministeri de la Presidència

## La catedràtica Belén Cardona s'incorpora a la Comissió General de Codificació del Ministeri de la Presidència

Belén Cardona

Belén Cardona Rubert, catedràtica de Dret del Treball i Investigadora de l’Institut de Drets Humans de la Universitat de València, ha sigut nomenada vocal permanent de la Comissió General de Codificació, en la Secció de Dret Públic, del Ministeri de la Presidència, Justícia i Relacions amb les Corts. Aquest nomenament constitueix un reconeixement a la seua trajectòria acadèmica i professional, així com una mostra del compromís del Institut de Drets Humans de la Universitat de València amb la investigació jurídica d'alt nivell i el servei públic. El també catedràtic de la Universitat de València José Luís González Cussac, nou director de l'Anuari de Dret Penal.

El Ministeri de la Presidència, Justícia i Relacions amb les Corts ha fet públic elnomenament de 9 nous vocals -entre els quals es troba Belén Cardona- de la Comissió General de Codificació, l'òrgan assessor, creat en 1843, les principals funcions del qual són preparar textos prelegislatius i de caràcter reglamentari, revisar lleis vigents i disposicions reglamentàries, així com elaborar dictàmens a petició del Govern.

Es tracta de 9 juristes, 7 dones i 2 homes, reconeguts per la seua trajectòria i el seu compromís social. Els 9 compten amb una provada solvència en el món jurídic i una sòlida trajectòria acadèmica i divulgadora. A més, han demostrat el seu ferm compromís amb la defensa dels drets de les persones i el reconeixement a les minories i són reflex d'una societat moderna, feminista i compromesa amb els valors socials, segons un comunicat del ministeri.

Així, junt amb Belén Cardona Rubert s'han incorporat també Marina Echebarría, catedràtica de Dret Mercantil de la Universitat de Valladolid; María Victoria Petit, catedràtica de Dret Mercantil de la Universitat Jaume I de Castelló; Concepción Escobar, catedràtica de Dret Internacional Públic (UNED); Carlos Javier Moreiro, catedràtic de Dret Internacional Públic i Relacions Internacionals en la Universitat Carlos III de Madrid; Javier García, catedràtic emèrit de Dret Constitucional de la Universitat Complutense de Madrid; Mercedes Llorente, catedràtica de Dret Processal de la Universitat de Sevilla; Yolanda Valdeolivas, catedràtica de Dret del Treball i de la Seguretat Social en la Universitat Autònoma de Madrid; i  Mar Jimeno, catedràtica de Dret Processal en la Universitat de Burgos.

Després dels nomenaments, la Comissió General de Codificació queda integrada per 146 vocals, 69 dels quals (el 47%) són dones, potenciant la seua composició paritària. Tots ells col·laboren en la Comissió sense rebre cap retribució.

**José Luís González Cussac, nou director de l'Anuari de Dret Penal**

El ministeri també ha informat que el catedràtic de Dret Penal de la Universitat de València José Luís González Cussac ha sigut nomenat nou director de l'Anuari de Dret Penal. Gónzalez Cussac pren el relleu d'Enrique Gimbernat com a director d'aquesta publicació que reuneix articles doctrinals de destacats penalistes, comentaris de legislació i jurisprudència i notes bibliogràfiques sobre llibres i revistes de Dret Penal. Gimbernat ha estat durant més de 40 anys al front de l'anuari.

Arxivat en:
Nomenaments
, Reconeixements externs
, Institut Universitari de Drets Humans
, Facultat de Dret

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar